תקנות התכנון והבניה (פטור מהיתר לעבודה לצורכי מרעה בקרקע חקלאית באזורים כפריים ותנאיו)
, .

בתוקף סמכותי לפי    (להלן – החוק), ולאחר התייעצות עם המועצה הארצית לתכנון ולבניה, אני מתקין תקנות אלה:

 בתקנות אלה –
 ”אזור כפרי“ – אזור שאינו בתחום עיריה;
 ”גדר מרעה“ – גדר שגובהה עד 150 ס״מ, הבנויה מעמודי ותילי מתכת והתוחמת שטח מרעה לשם החזקת בעלי חיים בתוך החלקה ומניעת כניסתם של בעלי חיים זרים;
 ”דרך מרעה“ – דרך עפר שרוחבה אינו עולה על 4 מטרים הנמצאת בתוך שטח מרעה ומקבילה לגדר מרעה והמשמשת לתנועת אדם, בעלי חיים במרעה וכלים חקלאיים, ולשם טיפול בעדרים ובגדרות מרעה;
 ”היתר“ – היתר לפי ;
 ”ועדת ערר“ – ועדת ערר לפי ;
 ”מבקש“ – מי שמבקש פטור מהיתר לפי תקנות אלה;
 ”מכלאת שדה“ – מכלאה קבועה בשטח מרעה שבה ניתנים טיפולים וטרינריים לבעלי החיים במרעה ששטחה אינו עולה על דונם אחד, שאינה מקורה, הבנויה גדרות שגובהן עד שני מטרים, והעשויות צינורות מתכת;
 ”מנע בקר“ – מכשול המונח על דרך מרעה החוצה גדר מרעה ושנועד להגביל תנועה חופשית של בקר וצאן אולם אינו מונע מעבר כלי רכב ממונעים או בני אדם;
 ”מפה“ – מפה שהוכנה לפי הוראות ;
 ”נכס“ – חלקה הרשומה בספרי המקרקעין לפי  (להלן – ספרי המקרקעין), ובהעדר רישום בספרי המקרקעין – קרקע תחומה לפי רשת קואורדינטות ברשת ישראל החדשה, כהגדרתה , ושבה מבוקש לבצע עבודה לצורכי מרעה;
 ”עבודה לצורכי מרעה“ – התוויית דרכי מרעה ופריצתם, הקמת גדרות מרעה ומכלאות שדה, הנחת צינור מים בעבור העדרים והנחת מנע בקר – הכל לצורכי מרעה בקרקע חקלאית;
 ”עיריה“ – כמשמעה ;
 ”צינור מים“ – צינור להולכת מים, ממקור מים קרוב אל חלקות המרעה, למטרת הגמאת העדרים בלבד;
 ”קרקע חקלאית“ – קרקע שמותר לפי תכנית לעשות בה שימוש חקלאי כמשמעו ;
 ”תכנית“ – כהגדרתה .

 עבודה לצורכי מרעה בקרקע חקלאית באזור כפרי, פטורה מהיתר ובלבד שנתקיימו תנאים אלה:
 הנכס גדול מ־200 דונם;
 בנכס מותר לעשות שימוש חקלאי על פי הוראות תכנית תקפה;
 המבקש הכין מפה בהתאם להוראות  והיא אושרה לפי .

 המפה תיערך בקנה מידה של 1:10,000 לפחות וייכללו בה כל אלה:
 פרטי המבקש;
 גוש וחלקה של הנכס ורשת קואורדינטות לפי רשת ישראל החדשה; נכס שאינו מוסדר לפי  – לפי רשת קואורדינטות בלבד;
 שטח הנכס וגבולותיו לפי הרישום בספרי המקרקעין;
 הדרכים הגובלות עם הנכס;
 קווי גובה;
 השימושים המותרים בנכס על פי תכניות המיתאר הארציות והמחוזיות החלות עליו;
 חץ הצפון;
 קנה המידה שלפיו נערכה המפה;
 תיאור וסימון של העבודה לצורכי מרעה בעבורה מבוקש הפטור.
 המפה תיחתם –
 בידי נציג שר החקלאות בועדה המחוזית שבמרחבה נמצא הנכס, אשר יחתום על המפה רק לאחר ששוכנע כי קוימו לגביה כל התנאים המפורטים בתקנות אלה;
 בידי בעלי הזכויות בנכס שחתימתם דרושה על בקשה להיתר בהתאם .

 רשות הרישוי המקומית תאשר את המפה ותחתום עליה ובתנאי שקוימו לגביה התנאים בתקנות אלה.
 לא חתמה רשות הרישוי המקומית כאמור בתקנת משנה (א) בתוך חמישה עשר ימים מיום קבלת המפה במשרדי הרשות או סירבה לאשר כאמור, תועבר המפה לרשות הרישוי המחוזית ויהיו לה לענין זה כל הסמכויות של רשות הרישוי המקומית; לא נתנה רשות הרישוי המחוזית החלטה בנוגע למפה בתוך חמישה עשר ימים מהמועד שהמפה הוגשה לה, יראו את המפה מאושרת בידיה ובלבד שהיא ממלאת אחר כל דרישות תקנות אלה.

 רשות רישוי מקומית ורשות רישוי מחוזית לא יאשרו מפה לפי , הכוללת התווייתה או פריצתה של דרך בנכס, אם הנכס מצוי באזור שיועד בתכנית מיתאר ארצית כגן לאומי או כשמורת טבע, בטרם התייעצה עם הרשות לשמירת הטבע והגנים הלאומיים.

 עבודה לצורכי מרעה תהא פטורה מהיתר כל עוד היא מבוצעת בהתאם למפה שאושרה לפי .

 לאחר קבלת הפטור כאמור  יעביר המבקש עותקים מהמפה לועדה המחוזית, לועדה המקומית, למינהל מקרקעי ישראל ולועדה לשמירה על קרקע חקלאית ושטחים פתוחים, אשר ישמרו על אותם עותקים.

 חיים רמוןשר הפנים

בוט חוקים